कैंडल सेरेमनी में हिस्सा लिया, देश की शांति और खुशहाली के लिए प्रार्थना की
Prime Minister Narendra Modi Delhi Visit To Celebrate Easter At Sacred Heart Church. प्रधानमंत्री नरेंद्र मोदी दिल्ली के सैक्रेड हार्ट चर्च पहुंचे हैं। वे कैंडल सेरेमनी में हिस्सा लेंगे। देश की शांति और खुशहाली की प्रार्थना कर ईस्टर का संदेश दें
प्रधानमंत्री नरेंद्र मोदी रविवार शाम दिल्ली के सैक्रेड हार्ट चर्च पहुंचे। यहां चर्च के पादरी फ्रांसिस स्वामीनाथन ने पीएम का शॉल पहनाकर स्वागत किया। इसके बाद पीएम चर्च की कैंडल सेरेमनी में शामिल हुए। यहां पीएम ने कैंडल जलाई और देश की शांति और खुशहाली के लिए प्रार्थना की। इसके बाद पीएम ने चर्च के परिसर में एक पौधा लगाया।
पीएम के चर्च विजिट करने के बाद बिशॉप अनिल खुटो ने कहा कि पहली बार किसी पीएम ने इस चर्च का दौरा किया है। हमारे लिए यह खुशी का मौका था। उन्होंने मोमबत्ती जलाकर पूजा अर्चना की। हमने पीएम को ईसा की प्रतिमा भेंट की है।
6 तस्वीरों में देखिए पीएम मोदी की सैक्रेड हार्ट चर्च विजिट...
पीएम ने सुबह ट्वीट कर लोगों को ईस्टर की शुभकामनाएं दी थीं। उन्होंने ट्विटर पर लिखा, 'ईस्टर की शुभकामनाएं! यह विशेष अवसर हमारे समाज में शांति एवं सद्भाव की भावना को और गहरा करें। यह पर्व लोगों को समाज की सेवा करने और वंचितों को सशक्त बनाने में मदद करने के लिए प्रेरित करे. हम इस दिन प्रभु ईसा मसीह के पवित्र विचारों को याद करते हैं।'
धर्मगुरु पोप फ्रांसिस ने ईस्टर के मौके पर साल भर से ज्यादा समय से जंग से जूझ रहे रूस और यूक्रेन के लोगों के लिए प्रार्थना की। उन्होंने शरणार्थियों का स्वागत करने वाले देशों की तारीफ की।
पोप ने वेटिकन सिटी के सेंट पीटर्स बैसिलिका चर्च में अपना भाषण दिया। इससे पहले पोप ने चर्च की सालों पुरानी परंपरा के मुताबिक एक बड़ी कैंडल को जलाया। इसके बाद उन्हें एक व्हील चेयर पर लोगों के सामने लाया गया था।